Handicaprådet uddeler hvert år en handicappris, og den går i år til Hjortdal Købmand i Fjerritslev. De får prisen får at have udvist et særligt initiativ og kreativitet for at fremme de handicappedes muligheder for at deltage i samfundet på lige fod med andre mennesker, det skriver Jammerbugt Kommune i en pressemeddelelse. Hjortdal Købmand AMBA åbnede i juni 2013. Det er en socialøkonomisk virksomhed med to målsætninger, som understøtter hinanden. Den ene er købmandsdrift og den anden er et arbejdsrettet tilbud for unge med psykisk sårbarhed. Butikken hjælper med at give de unge en tilknytning til arbejdsmarkedet, ligesom de også hjælper dem med uddannelse. Og det bliver de altså nu belønnet for. Prisen bliver uddelt på FN's Internationale Handicapdag, torsdag d. 3. december.

Referat:
Hjortdal Købmand i Fjerritslev vinder handicapprisen 2015. Prisen belønner deres arbejde med psykisk sårbare unge.